Abedi Pele
Abedi Ayew (Kibi, 5. novembar 1964.) poznat i kao Abedi Pele je bivši ganski profesionalni nogometaš koji je između ostalog nastupao za Zürich, Marseille, Lille, Lyon, Torino, 1860 München i nogometnu reprezentaciju Gane. Prve nogometne korake je napravio u omladinskom pogonu ekipe Great Falcons. 1982. godine potpisuje za Tamale. Dvije godine kasnije prelazi u Al Sadd. Sa klubom iz Katara osvaja Prince of Qatar Cup 1982. godine. Sezonu 1983-84. je igrao za Zürich. Nakon toga je igrao za Dragons,Tamale i Mulhouse. 1987. godine potpisuje za Marseille. Sa Marseillom tri puta osvaja Ligue 1, te Ligu prvaka u sezoni 1992-93. Za tim sa Vélodroma je odigrao 112 utakmice i postigao 23 gola. Od 1988 do 1990. godine je igrao na posudbi u Lyonu. Igrao je još za Torino, 1860 München i Al Ain. Od 2004. godine je šef stručnog štaba ekipe Nania. Sa seniorskom reprezentacijom Gane je osvojio Afrički kup nacija 1982. godine. Za reprezentaciju je odigrao 73 utakmice i postigao 33 pogotka. Tri puta je izabran za najboljeg igrača Afrike.